Armët bërthamore me rreze të shkurtër veprimi
Pakësimi i arsenalit të këtyrë armëve mund të jetë tema e ardhshme e bisedimeve SHBA-Rusi
Presidenti Barack Obama e ka bërë pakësimin e armëve bëthamore në shkallë botërore një përparësi të administratës së tij. Traktati i ri START për pakësimin e numrit të armëve startegjike amerikane dhe ruse me rreze të gjatë veprimi, ishte një hap i rëndësishëm në atë drejtim. Korrespondenti i Zërit të Amerikës André de Nesnera i hedh një vështrim një lloji tjetër armësh që mund të jenë në qendër të bisedimeve të reja midis Shteteve të Bashkuara dhe Rusisë. Traktati i ri START e kufizon në 1,550 numrin e mbushjeve bërthamore për 700 sistemet strategjike bërthamore të lëshimit të këtyre bombave, sisç janë raketat me rreze të gjatë veprimi dhe bomarduesit e rëndë. Por marrëveshja e re nuk e trajton çështjen e armëve bërthamore taktike me rreze të shkurtër veprimi. Këto bomba janë të dislokuara në tokë ose në raketa që lëshohen nga ajri, më një rreze prej më pak se 500 kilometrash, të ashtuquajtura “armë të sheshit të betejës” që përdoren së bashku me forcat konvencionale. Analistët thonë se Rusia ka rreth 2,000 armë taktike bërthamore dhe jo të gjitha janë funksionale. Shumë pritet të çmontohen dhe të tjera janë të magazinuara në bunkerë. Daryl Kimball, drejton Shoqatën për Kontrollin e Armëve, një firmë private kërkimesh. Ai thotë se Shtetet e Bashkuara kanë një rezervë shumë më të vogël Analistët thonë se brenda NATO-s ka një debat për fatin e këtyre armëve. Zoti Kimball thotë se disa vende, përfshirë Belgjikën, Holandën dhe Gjermaninë thonë se këto armë taktike nuk i shërbejnë ndonjë synimi ushtarak për mbrojtjen e NATO-s sot, dhe duhet të çmontohen”. Por David Holloway, një ekspert i armëve bërthamore në Universitetin Stanford, thotë se anëtarë të tjerë të NATO-s kanë tjetër këndështrim. Gjatë një fjalimi të kohëve të fundit në Berlin, Presidenti Barack Obama tha se Shtetet e Bashkuara dhe NATO-ja do të kërkojnë “një pakësim të madh të armëve taktike bërthamore amerikane dhe ruse në Evropë.” Zoti Holloway thotë se kjo mund të jetë një detyrë e vështirë. Zoti Holloway thotë se për zyrtarët ushtarakë rusë, ështe thelbësore të kenë një mbrojtje të përshtatshme ndaj Kinës. Analistët thonë se pakësimi i armëve bëthamore amerikane dhe ruse me rreze të shkurtër veprimi është një çështje shumë më e ndërlikuar sesa ulja më një të tretën e numrit të raketave me rreze të gjatë veprimi, një propozim tjetër që presidenti Obama bëri në fjalimin e tij në Berlin.